**ENG -undersøgelse**

**ENG** står for **E**lektro **N**euro **G**rafi

**ENG** er en undersøgelse af en eller flere nervebaner i arme og/eller ben.
Undersøgelsen anvendes bl.a. til at diagnosticere nervebetændelser og afklemning af nerver.

**Formål med undersøgelsen**
At undersøge om de elektriske impulser langs nerverne fungerer.

**Forberedelse til undersøgelsen**
Fremmøde til ENG undersøgelsen skal ske nyvasket af hele kroppen.
• Undgå bodylotion.
• Undersøgelsen kan foregå delvist afklædt.
• Du kan spise og drikke som du plejer.
• Hvis du tager ordineret medicin må dette gerne indtages.

Undersøgelserne er uden risiko, og der er ingen eftervirkninger.

**Undersøgelsens forløb**
Du skal ligge ned under hele undersøgelsen. For at resultatet bliver godt, er det vigtigt, at du slapper godt af. Du vil få placeret klisterelektroder på de muskler og nerver, som skal undersøges. I sjældne tilfælde kan det være nødvendigt at bruge en nål.
Via små strømimpulser, kan man igennem klisterelektroder registrere hvordan nerver forløber i/til nerver og muskler.

**Undersøgelsens varighed**
Fra 30 min til 1½ time

**Svar på undersøgelsen**
Den henvisende læge eller afdeling vil orientere dig om resultatet.

**Mødested for undersøgelsen**
Når du møder op bedes du registrere dig ved standeren foran receptionen, tage dit nr. og derefter tage plads i venteværelset. Følg dit nr. på skærmen, for efterfølgende at blive indkaldt til det viste undersøgelsesrum.

**Adressen er:**
Sydvestjysk Sygehus
Haraldsgade 7 (indgang 1)
6700 Esbjerg

**Kontakt**
Hvis du har spørgsmål i forbindelse med undersøgelsen, er du velkommen til at kontakte Neurofysiologisk Ambulatorium.